31998R2329
L 291/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2329/98 НА СЪВЕТА
от 22 октомври 1998 година
за изменение на Регламент (ЕИО) № 357/79 относно статистическите изследвания на площите с лозя
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че Регламент (ЕИО) № 357/79 (3) определя основните разпоредби за статистическите изследвания на площите с лозя; като има предвид, че резултатите от изследванията се използват за определяне на производствения потенциал и развитието на производството в Общността в средносрочен план;
като има предвид, че е уместно да се придаде по-голяма гъвкавост на системата, установена с Регламент (ЕИО) № 357/79 не само поради развитието на техническите и на информационните технологии, но също и поради необходимостта да се облекчат разходите за статистическите операции, които се изискват от държавите-членки;
като има предвид, че Регламент (ЕИО) № 357/79 предвижда съответните държави-членки да извършват основни изследвания на площите с лозя на всеки десет години; като има предвид, че по причини от техническо и практическо естество някои държави-членки обаче считат за уместно да свържат извършването на тази дейност с изследването на Общността за структурата на земеделските стопанства, предвидено с Регламент (ЕИО) № 571/88 на Съвета (4);
като има предвид, че като част от една гъвкава методология, на държавите-членки следва да бъде предоставена възможност да използват лозарския регистър, предвиден в Регламент (ЕИО) № 2392/86 (5), като източник на информация за основното изследване, имайки предвид че развитието в компютърните технологии дава възможност за получаване на все по-точна и подробна информация на основата на надеждни данни, съдържащи се в осъвременен лозарски регистър,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 357/79 се изменя, както следва:
1.
към член 1, параграф 1 се добавя следната алинея:
„Ако дадено изследване на Общността за структурата на земеделските стопанства на базата на Регламент (ЕИО) № 571/88 (6) е насрочено да се проведе в рамките на период от максимум 12 месеца по отношение на основното изследване, предвидено в първа алинея, първо тире, двете изследвания могат да се извършат едновременно. Държавите-членки предварително информират Комисията за тяхното намерение да използват тази разпоредба.
;
2.
към член 2, параграф 3, буква А се добавя следната алинея:
„Въпреки това, по отношение на основното изследване от 1999 г., Португалската република може да предостави информация за сортовете лозя, които общо представляват най-малко 53 % от общите площи с грозде за производство на вино.“;
3.
към член 3 се добавя следният параграф:
„4. Държавите-членки, които са завършили създаването на лозарския регистър на национално равнище или в определени региони, и които го осъвременяват на годишна основа в съответствие с Регламент (ЕИО) № 2392/86, могат да изпратят на Комисията информацията за основното изследване, като използват за източник данните от лозарския регистър.“
Член 2
Настоящият регламент влиза в сила от деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 22 октомври 1998 година.